62021TO0161_INF
Ordonanța Tribunalului (Camera a zecea) din 14 decembrie 2021 – McCord/Comisia
(Cauzele T‑161/21 și T‑161/21 AJ I)
„Acțiune în anulare – Acțiune în constatarea abținerii de a acționa – Proiect de regulament al Comisiei care condiționează exportul anumitor produse în afara Uniunii de prezentarea unei autorizații de export – Propunere a Comisiei de a supune exportul de vaccinuri împotriva COVID-19 în Irlanda obligației de prezentare a unei autorizații de export în aplicarea articolului 16 din Protocolul privind Irlanda/Irlanda de Nord la Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice – Lipsa unei politici publicate cu privire la împrejurările în care Uniunea va pune în aplicare articolul 16 din protocolul respectiv – Inadmisibilitate vădită parțială – Acțiune în parte vădit nefondată”
1.
Acțiune în anulare – Acte supuse căilor de atac – Noțiune – Acte care produc efecte juridice obligatorii – Acte pregătitoare – Excludere – Proiect de regulament al Comisiei care condiționează exportul anumitor produse în afara Uniunii de prezentarea unei autorizații de export – Inadmisibilitate
(art. 263 TFUE; Protocolul privind Irlanda/Irlanda de Nord)
(a se vedea punctele 21-32)
2.
Acțiune în constatarea abținerii de a acționa – Obligație de a acționa care incumbă Comisiei – Obligația de a adopta și de a publica o politică privind împrejurările punerii în aplicare a articolului 16 din Protocolul privind Irlanda/Irlanda de Nord – Lipsă
(art. 265 TFUE; Protocolul privind Irlanda/Irlanda de Nord)
(a se vedea punctele 38-44)
3.
Acțiune în constatarea abținerii de a acționa – Competența instanței Uniunii – Somație adresată unei instituții – Inadmisibilitate
(art. 265 TFUE)
(a se vedea punctul 46)
Obiectul
Pe de o parte, cerere întemeiată pe articolul 263 TFUE și având ca obiect anularea proiectului de regulament al Comisiei din 29 ianuarie 2021 privind printre altele condiționarea exportului de vaccinuri împotriva COVID-19 în Irlanda de Nord de prezentarea unei autorizații de export în aplicarea articolului 16 din Protocolul privind Irlanda/Irlanda de Nord la Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (JO 2020, L 29, p. 7) și a deciziei Comisiei de a nu publica o politică privind împrejurările în care va pune în aplicare articolul 16 din protocolul respectiv și, pe de altă parte, cerere întemeiată pe articolul 265 TFUE și având ca obiect constatarea faptului că Comisia s‑a abținut în mod nelegal să adopte și să publice o asemenea politică
Dispozitivul
1)
Respinge acțiunea ca fiind în mod vădit inadmisibilă și în mod vădit nefondată.
2)
Respinge cererea de asistență judiciară.
3)
Îl obligă pe domnul Raymond Irvine McCord la plata cheltuielilor de judecată.